Кнегиња од Трибала (драма у три чина)/4
IV

КАПЕТАН ЂУРИЦА, ГОСПАВА

ГОСПАВА (Појављује се и остаје на вратнма куле): Има ли кога?
КАПЕТАН ЂУРИЦА (Устаје нагло): Ја сам овде, госпођо.
ГОСПАВА (Излази): Ти, капетане?
КАПЕТАН ЂУРИЦА: Како је у кули?
ГОСПАВА: Надамо се, капетане. Сан је кнеза прихватио, ако нас не превари самртнички сан.
КАПЕТАН ЂУРИЦА (Живо): А кнегиња? Реци ми, госпо, пати ли?
ГОСПАВА: Теши је нада!
КАПЕТАН ЂУРИЦА (Са пуно осећаја): Сирота!
ГОСПАВА: Капетане, ко је ноћас старешина стражама које кулу чувају?
КАПЕТАН ЂУРИЦА: Ја сам, госпођо.
ГОСПАВА: Кнегиња је рада да говори с тобом.
КАПЕТАН ЂУРИЦА (Усхићен): Кнегиња? Драга ми је свака њена реч.
ГОСПАВА: Сачекај овде. У кули не смемо реметити кнезу мир. (Повлачи се у кулу)

Кнегиња од Трибала (драма у три чина)